《由雀儿岭入阆川青梁尾 其一》
元代·刘崧

历险非吾意，临危信此生。一家微命在，百里畏途轻。

草屋怜蜂聚，松崖愧蚁行。喧喧豺虎急，向晚慎前征。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。